Dōjinshi - Uiquipedia

# Dōjinshi

### De Uiquipedia

Los dōjinshi (同人誌) son cómics xaponeses (manga) dibuxaos por aficionaos en llugar de dibuxantes profesionales (mangaka). Trátase normalmente de fanzines de manga. El términu vien de dōjin (同人) o 'grupu lliterariu', que yera la forma tradicional de producción, y shi (誌), que significa 'revista' o 'distribución'.

Dellos podríense considerar trabayos d'aficionaos (fanwork), pero munchos (les CLAMP entamaron colos dōjinshi) son simplemente espublizaciones de manga de pequeña tirada. Davezu, el dibuxante de dōjinshi básase nun manga o un animé de moda, pero pue incluyir títulos anteriores o inclusu los personaxes orixinales del mangaka. Les histories consisten normalmente nuna parodia o una historia orixinal colos personaxes del manga o animé dau.

A primer vista, paez que les historias ya illustraciones empobinaes a los adultos dominen esti seutor del manga, pero munchos dōjinshi, de fechu, nun tán necesariamente empobinaos al lleutor adultu, sinón que son creyaos por xente que prefier espublizar los sos propios cómics o ta buscando ser captada pa entrar nel mercáu. Los artistes ya illustradores de dōjinshi, tantu los individuales como los miembros d'un "círculu", puen ser namái aficionaos o inclusu artistes profesionales.

Los siguidores más fieles del arte del dōjinshi acuden a una convención semestral nomada Comiket (Comic Market, mercáu de cómics) que tien llugar tolos branos ya iviernos en Tokio. Ellí, los dōjinshi nuevos ya inclusu los antiguos merquense, vendense ya intercambiense. Por mor de les lleis de los drechos d'autor, los artistes de dōjinshi namái puen imprentar unes poques copies de los sos llibros. Esto fae que les obres de los artistes y círculos más buscaos se conviertan en dalgo que namái los que tienen más suerte y rapidez podrán algamar enantes de que la tirada s'escose.

Nun esiste un tamañu fixu pa los dōjinshi, y ye que cada artista o círculu pue producilu nel tamañu que-y pete. Los precios puen variar ente un dólar y varios cientos de dólares. Esti tipu d'arte espardióse muncho demientres los años 1990 porque promociona una forma d'arte llibre y atraye tantu a los artistes con talentu como a los siguidores.

## [editar] Categoríes

Destrémense trés categoríes: Kenzen (pa neños), Yaoi June (pa muyeres) y H/adultos (p'adultos: sexu). De les trés categoríes, el yaoi xorreció rápidamente. Dellos doujinshis son histories orixinales que puen pertenecer a cualaquier categoría; otra cosa qu'afeuta a un doujinshi ye la popularidá d'un anime o manga: si tien éxitu tendrá un doujinshi; delles son histories inocentes pero otres nun lo son.

Los dōjinshi ippan nun contienen material adultu y suelen ser acondaos pa xente más mozo.

Retrieved from "http://ast.wikipedia.org../../../d/%C5%8D/j/D%C5%8Djinshi.html"

Categoríes: Manga | Anime

##### Views

- Artículu
- Discusión
- Revisión actual

##### Buscar

##### Otres llingües

- Deutsch
- English
- Español
- Français
- Magyar
- Italiano
- 日本語
- 한국어
- Nederlands
- Polski
- Português
- Русский
- Svenska
- ไทย
- 中文